**УНИВЕРЗИТЕТ У БЕОГРАДУ**

**ФИЛОЗОФСКИ ФАКУЛТЕТ**

05/4-02 бр. 1971/1

19.11.2024. године

**З А П И С Н И К**

Са I ванредне седнице Изборног већа Филозофског факултета у Београду која је одржана 18. и 19.11.2024. године, у трајању од 24 часа.

Председник Изборног већа је дана 04.11.2024. године донео Одлуку број 1879/1, којом је одређено је одржавање I ванредне седнице Изборног већа Филозофског факултета у Београду путем онлајн платформе за гласање. Ванредна седница Изборног већа се одржава ради изјашњавања о извештајима за избор у звања неколико наставника, а услед недавно објављеног распореда седница Већа друштвено-хуманистичких наука за школску 2024/25 годину, како би се изборни поступци спровели у законом предвиђеним оквирима.

У Одлуци је истакнуто да у случају евентуалне спречености чланови и чланице Изборног већа благовремено, најкасније до почетка седнице, известе председника већа навођењем разлога одсуства путем мејл адресе opsta@f.bg.ac.rs, имајућу у виду чињеницу да неоправдано одсуство са седнице Изборног већа представља повреду радне обавезе.

У уторак, 05.11.2024. године, запосленима је путем мејла са адресе opsta@f.bg.ac.rs достављена Одлука којом је одређено одржавање I ванредне седнице Изборног већа, као и упутство за приступ гласању. Електронско изјашњавање чланова и чланица већа почиње у понедељак, 18.11.2024. године у 13:00 часова, а завршава се у уторак, 19.11.2024. године у 13:00 часова.

У четвртак, 14.11.2024. године, запосленима је путем мејла са адресе opsta@f.bg.ac.rs приспело обавештење да је материјал за I ванредну седницу Изборног већа постављен на сајт Факултета на линку: <https://www.f.bg.ac.rs/zaposleni/vece>.

У понедељак, 18.11.2024. године, запосленима је упућен подсетник о следећем:

Електронско изјашњавање за I ванредну електронску седницу  Изборног већа почиње данас, 18.11.2024. године у 13:00 часова, а завршава се сутра, у уторак 19.11.2024. године, у 13:00 часова.

ВАЖНА НАПОМЕНА:

      - за тачку I предлога Дневног реда изјашњавају се сви чланови Изборног већа: редовни, ванредни професори, доценти, наставници страних језика и асистенти;  
     - за тачку II предлога Дневног реда изјашњавају се само редовни, ванредни професори и доценти (за сваку подтачку понаособ у оквиру дневног реда прецизирано

је ко се од чланова изјашњава).

Сваки члан и чланица Изборног већа је пре почетка гласања добио/ла на своју мејл адресу аутоматски генерисану поруку која је садржала јединствени линк за приступ гласању. Отварањем линка, приступа се седници Изборног већа, чиме се евидентира присуство седници и на тај начин се обезбеђује утврђивање кворума. Након отварања линка намењеном за гласање, сваки члан/ица Изборног већа је имао/ла могућност да одабере једну од понуђених опција:

1. да у гласачком листу за све тачке буде означен глас „за“, уз могућност да за тачке за које желите промените глас;
2. да гласачки лист буде учитан тако да не буде унапред означен било који глас, што значи да ћете за сваку тачку појединачно морати да означите свој глас.

Након обављеног гласања (попуњавањем гласачког листа и кликом на дугме „Гласај“), добили су поруку на порталу да су гласови успешно сачувани, а након потврде и клика ,,Гласај“, линк за гласање би се аутоматски деактивирао, како би се спречила могућност вишеструког гласања**.**

На дан одржавања седнице укупан број чланова Изборног већа Факултета је **245**, од тога 111 редовних професора, 55 ванредних професора, 61 доцената, 4 наставника страних језика и 14 асистената. Позиви за изјашњавање упућени су свим члановима Изборног већа.

Гласање је трајало тачно 24:00 часова.

Увидом у резултате електронског изјашњавања констатује се да су чланови и чланице Изборног већа донели следеће одлуке:

I

Предложени дневни ред седнице Већа је прихваћен.

Укупан број гласова: **210 ЗА, 1 ПРОТИВ, 4 НЕВАЖЕЋА**

II

Изборно веће је прихватило предлоге комисија за припрему реферата о пријављеним кандидатима и донело следеће

О Д Л У К Е

1. Утврђивање предлога одлуке да се **др Наташа Симић** изабере у звање ВАНРЕДНОГ ПРОФЕСОРА за ужу научну област: ОПШТА ПСИХОЛОГИЈА, тежиште истраживања: Образовање наставника и интеркултурално образовање, са 30% пуног радног времена, на Одељењу за психологију, на одређено време у трајању од 5 година.

Укупан број гласова: **145 ЗА, 1 УЗДРЖАН**

2. Утврђивање предлога одлуке да се **др Драгана Пурешевић** изабере у звање ДОЦЕНТА за ужу научну област: ПРЕДШКОЛСКА ПЕДАГОГИЈА, са пуним радним временом, на Одељењу за педагогију и андрагогију, на одређено време у трајању од 5 година.

Укупан број гласова: **198 ЗА**

3. Утврђивање предлога одлуке да се **др Никола Коруга** изабере у звање ДОЦЕНТА за ужу научну област: АНДРАГОГИЈА, са пуним радним временом, на Одељењу за педагогију и андрагогију, на одређено време у трајању од 5 година.

Укупан број гласова: **198 ЗА**

ЗАПИСНИЧАРКА ПРЕДСЕДНИК ВЕЋА

Зора Јовановић проф. др Данијел Синани