Филозофски факултет

Одељење за филозофију

01/1, бр. сл.

У Београду, 06. 12. 2024. године

**Изборном већу Филозофског факултета**

**Мишљење Одељења за филозофију о реферату Комисије за припрему реферата о кандидатима за избор у звање доцента за ужу научну област Општа филозофија, тежиште истраживања: Филозофија политике**

Одељење за филозофију је на својој седници одржаној 5 - 6. децембра 2024 године донело одлуку да се сагласи са ставом Комисије за припрему реферата о кандидатима за избор у звање једног доцента за ужу научну област Општа филозофија, са тежиштем истраживања филозофија политике, према којем се Изборном већу за избор у звање доцента предлаже **др Ивана Јанковић Васиљев.**

**ОБРАЗЛОЖЕЊЕ**

Одељење за филозофију проценило је да се Комисија приликом писања реферата држала услова конкурса, прописа који регулишу критеријуме за избор у звање и уобичајене праксе Филозофског факултета. Чињеница да су се на конкретни конкурс јавила два кандидата није новина у пракси Одељења и Факултета. Није новина ни то што је кандидат који рефератом није предложен уложио приговор. Тим поводом, Одељење сматра да је у свом одговору Комисија у стручном погледу пружила убедљиве аргументе у прилог свог става да уложени приговор нема основа. Стога су и реферат и одговор Комисије на приговор прихваћени, па се оба документа могу сматрати интегралним делом Образложеног мишљења целог Одељења.

За Одељење за филозофију,

в. д. управника

проф. др Ненад Цекић