**УНИВЕРЗИТЕТ У БЕОГРАДУ**

**ФИЛОЗОФСКИ ФАКУЛТЕТ**

05/4-02 бр. 1848/1

31.10.2024. године

ЗЈ/ПС

**З А П И С Н И К**

Са I редовне седнице Наставно-научног већа Филозофског факултета у Београду која је одржана 31.10.2024. године у амфитеатру „Георгије Острогорски“.

У понедељак, 14.10.2024. године члановима и чланицама Већа, посредством секретара одељења, упућен је мејл којим се обавештавају о датуму одржавања седнице већа. Уједно су обавештени да ће се седница одржати уживо у амфитеатру Факултета „Георгије Острогорски“. У истом мејлу истакнута је молба да се материјал за предстојећу седницу достави до 21.10.2024. године.

У понедељак, 28.10.2024. године члановима и чланицама Већа, посредством секретара одељења, упућен је мејл обавештења да је материјал за I редовну седницу Наставно-научног и Изборног већа постављен на сајт Факултета <https://www.f.bg.ac.rs/zaposleni/vece>, уз подсетник члановима и чланицама Већа да на седницу понесу позив за присуствовање и гласачки листић који је благовремено упућен члановима и чланицама Већа.

Пре почетка седнице, а након пребројавања евиденционих листића о присуству на седници, проф. др Данијел Синани, председник Већа, констатовао је да је присутно 266 од укупно 318 чланова Наставно-научног већа и то: 89 редовних професора, 49 ванредних професора, 55 доценaтa, 4 наставника страних језика, 1 научни саветник,16 виших научних сарадника и 52 научних сарадника. Председник Већа је констатовао да постоји кворум за рад и пуноважно одлучивање Наставно-научног већа.

Седница Већа је отпочела у 13.40 часова.

I

Предложени дневни ред седнице Већа је једногласно прихваћен.

Укупан број гласова: **197 ЗА**

II

Једногласно је усвојен записник са XXI редовне седнице Наставно-научног већа, од дана 19.09.2024. године.

Укупан број гласова: **197 ЗА**

III

Проф. др Данијел Синани, председник Већа саопштава:

1. Одељење за **класичне науке** има част да обавести чланове и чланице Наставно-научног већа Филозофског факултета следеће:

- **Проф. др Орсат Лигорио**, објавио је књигу под називом: „**Преглед индоевропских језика: Са особитим освртом на оне од њих који су старији, архаични или класични“** (издавачи: Филозофски факултет и Biblos Books, Београд, 2024).

IV

Наставно-научно веће је једногласно прихватило Извештај Кадровске комисије број 1822/4 од дана 29.10.2024. године и донело следеће

О Д Л У К Е

Iа)

1. Покреће се поступак за избор **др** **Зоре Крњаић** у звање НАУЧНИ САВЕТНИК, на Одељењу за психологију.

Образује се комисија за припрему извештаја у саставу:

- проф. др Александер Бауцал, редовни професор (председавајући),

- проф. др Данијела Петровић, редовни професор и

- др Јасмина Коџопељић, редовни професор Филозофског факултета Универзитета у Новом Саду.

Укупан број гласова: **89 ЗА**

2.Покреће се поступак за избор **др** **Марије Ђорђевић** у звање ВИШИ НАУЧНИ САРАДНИК, на Одељењу за историју уметности.

Образује се комисија за припрему извештаја у саставу:

- проф. др Милан Попадић, редовни професор (председавајући),

- др Милена Јокановић, виши научни сарадник и

- др Срђан Радовић, виши научни сарадник Етнографског института САНУ.

Укупан број гласова: **138 ЗА**

3.Покреће се поступак за избор **др** **Катарине Максимовић** у звање НАУЧНИ САРАДНИК, на Одељењу за филозофију.

Образује се комисија за припрему извештаја у саставу:

- проф. др Милош Аџић, ванредни професор (председавајући),

- доц. др Јована Костић, доцент и

- др Иван Нишавић, научни сарадник, Институт за филозофију и друштвену теорију Београд.

Укупан број гласова: **262 ЗА**

4.Покреће се поступак за избор **Војислава Пејушковића** у звање ИСТРАЖИВАЧ- САРАДНИК, на Одељењу за историју.

Образује се комисија за припрему извештаја у саставу:

- проф. др Влада Станковић,

- проф. др Драгољуб Марјановић и

- проф. др Јасмина Шаранац Стаменковић, Универзитет у Нишу-Филозофски факултет.

Укупан број гласова: **262 ЗА**

5.Покреће се поступак за избор **Стефана Здравковића** у звање ИСТРАЖИВАЧ- САРАДНИК, на Одељењу за социологију.

Образује се комисија за припрему извештаја у саставу:

- проф. др Душан Мојић,

- доц. др Јелена Пешић и

- др Марија Радоман, научна сарадница.

Укупан број гласова: **266 ЗА**

6.Покреће се поступак за избор **Андрије Голубовића** у звање ИСТРАЖИВАЧ- САРАДНИК, на Одељењу за социологију.

Образује се комисија за припрему извештаја у саставу:

- проф. др Исидора Јарић,

- проф. др Вера Бацковић и

- др Марија Радоман, научна сарадница.

Укупан број гласова: **266 ЗА**

IIа)

1. У припреми и реализацији наставног процеса на Одељењу за историју уметности у школској 2024/2025, одобрава се ангажовање у настави следећој студенткињи докторских студија:

1. **Софија Миленковић,** на предмету *Историја модерне уметности I (2+2),* 5. семестар, *Основи уметности и визуелне културе новог и модерног доба (2+1), Историја модерне уметности II (2+2),* 8. семестар и *Увод у уметност света (2+0)*, у читавој школској 2024/25 години.

Укупан број гласова: **266 ЗА**

2. У припреми и реализацији наставног процеса на Одељењу за историју у школској 2024/2025, одобрава се ангажовање у настави следећим студентима докторских студија:

1. **Војислав Пејушковић,** на предмету *Историја Византије* *(2+2),* у читавој школској 2024/2025 години.

2. **Ивана Веселиновић,** на предмету *Историја Византије* *(2+2),* у читавој школској 2024/2025 години.

Укупан број гласова: **266 ЗА**

3. У припреми и реализацији наставног процеса на Одељењу за социологију у школској 2024/2025, одобрава се ангажовање у настави следећој студенткињи докторских студија:

1. **Јелена Ризнић,** на предмету *Увод у социокултуралну антропологију (2 часа недељно)* у зимском семестру, *Родне студије (2 часа вежби)* у летњем семестру и *Антропологија рата (2 часа вежби)* у летњем семестру, у школској 2024/25 години.

Укупан број гласова: **266 ЗА**

V

Наставно-научно веће је донело следећу

О Д Л У К У

Прихвата се предлог **Одељења за историју** са мањим изменама студијских програма:

1. Ангажовање **доц. др Александра Ракоњца** на следећим предметима (акредитација 2021), због одласка у пензију проф. др Мире Радојевић:

**Основне студије:**

Историја Југославије; Савремена историја српског народа; Југославија и међуратни свет; Југославија и свет Хладног рата; Југославија у Другом светском рату: сукобљене нације, вере и идеологије; Југословенска држава и идеје 20. века; Југословенска држава, друштво и култура.

**Мастер студије:**

Историчари и историографија о Југославији; Југославија и свет; Југославија у историографији и књижевности; Рушење југословенске државе; Српски народ и југословенска држава; Стварање југословенске државе.

**Докторске студије:**

Југославија и међуратни свет; Југославија и свет Хладног рата; Југославија у Другом светском рату: сукобљене вере, нације, идеологије; Југословенска држава и идеје 20. века; Југословенска држава и њене елите; Југословенска држава, друштво и култура.

Укупан број гласова: **197 ЗА**

VI

Поводом израде законских решења у вези са финансирањем високог образовања, члановима и чланицама Већа се обратио председник Већа, декан, проф. др Данијел Синани. Разлог обраћања је имплементација новог система исплате зарада од стране Министарства финансија и Министарства просветепутем система **СПИРИ** који би се примениоу високошколским установама почев од 01.01.2025. године. СПИРИ је информациони систем који на јединствен начин подржава све активности Министарства финансија и Управе за трезор у вези са расподелом буџета Републике Србије.

Декан сматра да је то вишеструко проблематично за високошколске установе, на шта је као члан Сената Универзитета указивао већ 2 године од када постоји информација о увођењу овог система. Временом су и други декани, чланови Сената, усвојили тај став и као резултат свега тога упућена је **молба** Министарству финансија и просвете за одлагање имплементације система СПИРИ, пошто су се сви Факултети државних универзитета усагласили, те је молба и потписана од стране свих ректора државних универзитета у Србији. Јединствен став државних универзитета у Србији јесте да ће имплементација система СПИРИ, без одређеног транзитног периода за уходавање и примерене обуке за примену, довести до значајног застоја у финансијском пословању високошколских установа са неизвесним последицама. Ректори сматрају да је неопходно да се имплементација система СПИРИ одложи док се не испуне следећи услови:

**1.** **Доношење новог Закона о финансирању високог образовања:** Прелазак на СПИРИ ствара правну и финансијску несигурност за све високошколске установе.

**2.** **Прилагођавање система СПИРИ специфичностима високошколских установа:** систем СПИРИ мора бити у потпуности прилагођен специфичностима и изазовима у пословању високошколских установа, у погледу различитих извора финансирања, сложених финансијских трансакција и захтева за извештавање.

**3.** **Адекватна обука и стална подршка**: Наглашавамо потребу за додатним обукама, које ће бити усмерене на пословање: високошколских установа, уз примере и сценарије које су релевантни за факултет. Такође, неопходна је стална подршка Министарства просвете и Управе за трезор у току целог прелазног периода.

**4.** **Синхронизација са постојећим информационим системима**: Потребно је обезбедити довољно времена да се систем СПИРИ у потпуности интегрише са постојећим информационим системима факултета и ректората, и извештајима које ове установе подносе Министарству просвете и другим институцијама. Ова интеграција је кључна за тачност и ефикасност у финансијком пословању.

Због свега наведеног, ректори државних универзитета предлажу Министарству финансија и Министарству просвете одлагање примене система СПИРИ до 01.01.2026. године како би обезбедили транзициони период за његову успешну имплементацију у вискообразовним установама.

Председник Већа сматра да је ово један прилично снажан документ, те се нада да ће изазвати реакцију Министарстава и да ће бити слуха за одлагање примене овог система. Проблеми са СПИРИ системом су вишеструки, пре свега држава врло слично, као код покушаја увођења државне матуре, није спремна да примени СПИРИ на високо школско образовање. СПИРИ подразумева заправо губитак наших текућих рачуна, кршење финансијске аутономије, а самим тим и аутономије Универзитета уопште. Главна промена увођењем овог система јесте да би сва сопствена финансијска средства Факултета **(**школарине, закупи просторија, overhead пројекти...)ишла у државну касу, те одатле била распоређена за исплате по уређеним формулама за цене рада и према коефицијентима зараде. Имали бисмо тзв. евиденционе рачуне, и онда када бисмо желели нешто да урадимо, морали бисмо упутити захтев Трезору, а онда би они требали да одобре да се то изведе, па да тек онда да добијемо средства и преусмеримо тамо где желимо (тако би било за плате, за додатне приходе, интервенције у згради Факултета (текуће/инвестиционе), јавне набавке...).

Представници Министарства финансија су ово применили у основним и средњим школама и тамо су наишли на велике потешкоће, али су потпуно несвесни колико се високо школство разликује од основних и средњих школа, те су били запањени када су сазнали да Филозофски факултет има преко 40 подрачуна само за пројекте које водимо и апсолутно немају никакву идеју како би технички решили овај проблем.

Председник Већа даље наводи да ми примамо плате од Министарства према Уредби која је стара дуги низ година. Она рачуна износ зараде према формули која не представља само множење основице цене рада и коефицијента, него подразумева и урачунавање броја студената на Факултету и број студијских програма итд.

Конкретан пример зараде у формули где се примењује тренутна основица и множи са постојећом ценом рада, у овом тренутку за редовне професоре би износила 130.000,00 динара. Планирано је повећање од 8%, а сад се наводно наводи од 11% за наредну годину, што би подигло основну плату за редовне професоре на 140.000,00 динара - што такође није ни близу онога чиме би колеге са Факултета биле задовољне. Зато је важно да се пре усласка у систем СПИРИ реши питање финансирањависоког образовања, да се зна колике су плате наставника и ненаставног особља, па да се тек онда примени систем.

Председник Већа наводи да држава не поштује готово ништа од свега онога што стоји у Закону и Уредби. Сви запослени са основним и средњим стручним образовањем не долазе ни до минималне зараде, када се примене постојећи прописи. Минимална цена рада за 2025. годину износи 54.208,00 динара.

Пример зараде за ненаставно особље:

Спремачица са пројектованим повећањем од 8% колико је било предвиђено када смо правили пројекције, је имала 29.362,00 дин. Мајстори и портири 36.446,00, а сви запослени са средњим образовањем 40.174,00 динара. (са пројектованим повећањем од 8%).То значи да држава од нас инсистира да плаћамо минималну зараду запосленима, а не обезбеђује срества за исплату тих истих минималних зарада. Зато Факултет из сопствених прихода сваког месеца додаје средства до износа те минималне зараде, свим запосленима који имају минималну зараду као основну плату. То су огромни трошкови за Факултет сваке године, али ми то радимо дуги низ година уназад, и финансијски још увек подносимо.

Затим, код одржавања зграде, за инвестиционо улагање предвиђено је 60 динара по квадратном метру. Филозофски факултет већ 15 година не добија ни динар за инвестициона улагања. Сва плаћања према колективном уговору за професора емеритуса, за јубиларне награде, за отпремнине које је држава дужна да плаћа, све то плаћамо из сопствених прихода. Ове године је 14 редовних професора отишло у пензију, и отпремнине су Факултет коштале више од 12 милиона динара одједном. За основне трошкове, факултети на Универзитету у Београду добијају 10-20% од износа трошкова, иако би Министарство према Уредби морало да плаћа те трошкове у потпуности. Филозофски факултет је на око 12%, што значи да добијамо између 600-700.000,00 динара, а рачуни су нам били преко 7 милиона динара. Све смо то плаћали из сопствених прихода. Први акт који је Сенат Универзитета донео као заједнички, из јуна месеца ове године, је договор да се обустави плаћање основних трошкова, односно да се на то име уплаћује онолико колико нам Министарство обезбеди, да то трансферишемо компанијама којима дугујемо услуге (струја, вода, грејање...). Добили смо опомене пред утужење, међутим, остали смо доследни нашој одлуци, написали смо један допис у којима смо јавна предузећа упутили на Министарство просвете, упутили у Законска решења и рекли им да се њима обрате за све трошкове који су им неопходни. Тај притисак је уродио плодом јер смо пре месец дана добили 9.500.000,00 динара за трошкове и то је покрило све материјалне трошкове, како би иначе требало да фунционише Министарство просвете. Оно што је проблем, јесте што је то једнократна помоћ и питање је како ће функционисати у наредном периоду.

Поводом наведених проблема, на Универзитету је формирана радна група и у протекле 2 године су написали неколико решења, неколико платформи и табела везано за ова питања. Сада пишу Уредбу коју ће да предложе Министарству просвете и Министарству финансија како би се регулисале плате запослених у високом образовању. Пре годину и по дана Министарство је формирало радну групу за израду Закона о финансирању високог образовања. Израда Закона траје предуго, имајући у виду да се код нас избори расписују на сваких 6 месеци, па се формира нова Влада, па се чекају нови преговори и нови разговори. Та прва радна група је бројала преко 40 чланова који су били једно неефикасно тело и за годину дана се састало 2 пута.

Направљена је нова радна група за израду Закона и она је ефикаснија јер броји знатно мање чланова и имамо заступнике који прилично добро заступају интересе Универзитета, али сви на Сенату смо става да Закон не може да буде решење јер се на његову израду и усвајање превише чека. Закон неће бити донет у наредних 6-9 месеци. Радна група је предложила да се донесе нова Уредба, која ће одмах регулисати промену цене рада наставног и ненаставног особља на Универзитету. За доношење Уредбе је потребна одлука Владе, није потребно било какво чекање доношења закона, скупштинске процедуре...

Последњим изменама у плаћању запослених при високом образовању, направљена је велика разлика између зарада наставника и истраживача у Србији. Последње што треба да се деси јесте да се тиме уведе нека беспотребна разлика и лош однос између истраживача и наставника. То је нешто што покушавамо да избегнемо на све могуће начине. Већина се слаже да је потпуно бесмислено да редовни професор има плату од 130.000,00 динара, а научни саветник око 190.000,00 динара, што представља огромну разлику између запослених.

Постоји неколико начина да се зараде на известан начин поправе. Тренутно стање зарада: доценти око 110.688,00 нето, ванредни 120.872,00, редовни професори 130.281,00 нето (оно што даје држава и без минулог рада). Зараде истраживача су неупоредиво веће у овом тренутку. Идеја је да се иде на изједначавање плата редовних професора и научних саветника, да се ти коефицијенти примене за све остале, али тај модел није добар због тога што се на тај начин не третира ненаставно особље. Коефицијенти истраживача се значајно разликују од звања до звања. Примена таквих коефицијената би само редовним професорима донео бољитак, док би ванредним професорима и доцентима учинили штету (нижа зарада). Најбоље решење чему треба тежити у будућности, а један је од предлога са Универзитета, јесте да се зараде за најнижу школску спрему, за најнижи коефицијент изједначе са минималном ценом рада. То је нешто што је логично и на чему и држава инсистира, па да се онда у односу на минималну цену рада примене они коефицијенти који иначе већ постоје за звања код наставника. Тада би редовни професор имао плату од 259.768,00 динара (приближно платама у региону). Готово је немогуће очекивати да ће држава издвојити толико средстава за плате наставника у високом образовању, тако да се дошло до неког средњег решења.

Предлог радне групе и вероватно Сената јесте да се пре свега изједначи цена рада високог образовања, са ценом рада у основном и средњем образовању.Основно и средње образовање има више цене рада него високо образовање и код њих цена рада износи 5.004, 00 динара , а у високом 4.315,00 динара. Уколико би се изједначила цена рада високог и средњег образовања, онда би нпр. зарада асистенту била 101.737,00 динара , асистенту са докторатом 108.515,00, доценту 127.885,00, ванредном професору 150.411,00 и редовном професору 179.590,00 нето динара које би добијали од државе.

Прошле године била је идеја да се укине научни додатак, па је продужено финансирање овог додатка на инсистирање неколико факултета Универзитета у Београду, где је Филозофски поново предњачио. Председник већа је имао прилике да добије нацрт новог Закона о науци и оно што не улива поверење јесте да у њему нема институционалног финансирања наставника као истраживача. То би значило да научни додатак поново постаје несигурно питање. Ту постоји покушај Министарства науке да тај део новца пребаци на Министарство просвете, што би значило да би Министарство просвете требало да исплаћује научни додатак. То су све важна питања која се морају решити, око којих се треба договорити и изборити, да бисмо могли да уђемо у примену СПИРИЈА и да бисмо могли да наставимо да функционишемо како треба. Факултет већ сада има проблеме са запошљавањем ненаставног особља због свих наведених разлога, те је изгледа једини начин извршити притисак пошто је то до сада једино донело некакав помак у одговору на наше захтеве.

Поводом излагања Председника Већа, вођена је дискусија.

**Проф. др Оливер Тошковић**: Професор је истакао да се губи финансијска аутономија ако уђемо у СПИРИ систем и ако за сваку ствар мора да се тражи одобрење Министарства, онда то прилично блокира и успорава рад установе.

Председник већа објашњава да постоји још један проблем у примени система СПИРИ, јер се предвиђа између осталог да, услуге које пружамо: закуп простора, стручне услуге... да се новац за те услуге директно уплаћује на рачун Министарства просвете, а не на рачун Факултета.

**Др Ивана Васиљев Валерјев**: Пројекти који су финансирани из ЕУ, не би од почетка били ухваћени тим системом, али би се тежило ка томе да се и таква врста финансирања унесе у систем СПИРИ?

Председник већа је одговорио да су на састанку радне групе са представницима Министарства финансија и Министарства просвете, на ком је предочено да за сваки пројекат имамо подрачун, а они остали изненађени јер нису знали како функционише један факултет који је укључен у више пројеката. Председник већа даље истиче да сматра да ресорна министарства нису технички припремљена за имплементацију овог система и да је неопходно да се његова примена одложи управо из ових разлога, да се реши питање висина зарада, колики су коме додаци и примања, шта се ради са сопственим приходима, па тек онда да се ступи у примену система.

**Проф. др Живка Крњаја**: Да ли се уопште на Универзитету поставља питање аутономије као приоритетно питање? Причамо само о систему СПИРИ као да смо то већ прихватили, па сад причамо о ограничењима, могућностима да се у оквиру тога снађемо.

Председник већа је одговорио да ми постављамо питање принципијалне аутономије Универзитета, има још неколико факултета који су се у томе предложили, али тај број није велики. Идемо за почетак са предлогом за повећањем зарада на овај начин, отишао је предлог да се СПИРИ одложи, па ћемо да видимо како ће Министарство на то да реагује. Уколико не прође ништа од тога, ако не побољшају услове рада, онда ћемо причати о другим методама.

**Проф. др Јово Бакић**: Да ли је овај режим легитиман саговорник или није? Односно да ли он академску заједницу сматра својим непријатељем или не? Кључна ствар је та да ми не можемо људе који су у организованом криминалу, који ратују против памети ове земље, сматрати легитимним сарадником. Они нису легитимни. Могу добити изборе колико год пута. На крају крајева вешти су у намештању, крађи, пропаганди. Кључно је да ли ми прихватамо то, да ли прихватамо та правила игре која нису правила, него су изигравање свих правила, или не прихватамо?

Што се тиче цена рада, рекао бих само да наши бивши студенти, колеге, које тренутно раде у основном и средњем образовању, од сутра крећу у штрајк. А ми тражимо да се цена рада изједначи са њиховом ценом рада. Погледајте колико је то апсурдно. Једнократно ћемо решити проблем ако се то догоди, али ми дугорочно пуцамо себи у ногу. Требало би стати уз наше бивше студенткиње и студенте, требало би заједно да се боримо за положај просвете у овом друштву које је испод сваке критике. Ми смо већ пропали као друштво, само нас нико није обавестио о томе. Ми не можемо ићи даље као друштво, ако просвета буде на овом нивоу као данас. Прагматичност мора да постоји, да покушамо целовито да приступимо проблемима које постоје у овом друштву, а везани су за просвету. Ми смо наставно-научна установа. Нама су обе ноге поломљене, и наставна и научна и ми не можемо да се крећемо као установа, ако на то пристајемо. Морамо да променимо начин размишљања и морамо да будемо борбени. Већ је отишло све у пропаст. Ако и даље само седимо и гледамо шта се збива, ми смо пропали тотално. Можда можемо променити смер у којем се крећемо, који је наопак. Онда је ред да се удружимо и заједно радимо. Ми имамо бивше студенткиње и студенте и имамо садашње студенткиње и студенте... То је снага. Ако имамо ту снагу са собом, ми можемо све. Само је питање да ли смо спремни да гриземо и да се боримо? А имамо пуно разлога да се боримо.

Председник већа се сложио са говором професора Бакића и одговорио да, уколико добро схвата, има подршку да прогласи обуставу рада уколико дође до тога, али, наравно не би то урадио сам, сазвао би декански савет и уколико буде времена и Наставно-научно веће. Обавестио је чланове и чланице Већа да ће их информисати о свему што долази од актуелности у вези са овом темом и нада се да ће помака бити, и слаже се да су преговори узалудни и тврди то већ годину дана, али нажалост постоје колеге које би да сачекају како ће нова влада, нови министар, нови државни секретар да реагује на наше захтеве.

VII

Наставно-научно веће је једногласно донело следећу

О Д Л У К У

Утврђује се Предлог измена и допуна Финансијског плана Факултета за 2024. годину.

Предлог измена и допуна Финансијског плана Факултета за 2024. годину чини саставни део овог записника.

Укупан број гласова: **197 ЗА**

VIII

Наставно-научно веће је једногласно донело следеће

О Д Л У К Е

1. Покреће се поступак за избор **Николете Гутвајн**, доктора педагошких наука, у звање НАУЧНИ САВЕТНИК.

Образује се комисија за припрему извештаја у саставу:

- др Вера Спасеновић, редовнипрофесор, Универзитет у Београду - Филозофски факултет,

- др Радован Антонијевић, редовни професор, Универзитет у Београду - Филозофски факултет и

- др Миља Вујачић, научни саветник, Институт за педагошка истраживања Београд.

Укупан број гласова: **88 ЗА, 1 ПРОТИВ.**

2. Покреће се поступак за избор **Славице Шевкушић**, доктора педагошких наука, у звање НАУЧНИ САВЕТНИК.

Образује се комисија за припрему извештаја у саставу:

- др Вера Спасеновић, редовнипрофесор, Универзитет у Београду - Филозофски факултет,

- др Наташа Матовић, редовни професор, Универзитет у Београду - Филозофски факултет и

- др Емилија Лазаревић, научни саветник, Институт за педагошка истраживања Београд.

Укупан број гласова: **89 ЗА**

3. Покреће се поступак за реизбор **Иване Гачановић**, доктора наука – етнолошке-антрополошке науке, у звање НАУЧНИ САРАДНИК.

Образује се комисија за припрему извештаја у саставу:

- др Марко Пишев, ванредни професор, Универзитет у Београду - Филозофски факултет,

- др Младен Стајић, доцент, Универзитет у Београду - Филозофски факултет и

- др Марта Стојић Митровић, виши научни сарадник, Етнографски институт САНУ.

Укупан број гласова: **262 ЗА**

4. Покреће се поступак за реизбор **Николе Пиперског**, доктора наука – историја уметности, у звање НАУЧНИ САРАДНИК.

Образује се комисија за припрему извештаја у саставу:

- др Јелена Ердељан, редовни професор, Универзитет у Београду - Филозофски факултет,

- др Анђела Гавриловић, виши научни сарадник, Универзитет у Београду - Филозофски факултет и

- др Данијела Тешић Радовановић, ванредни професор, Универзитет у Приштини са привременим седиштем у Косовској Митровици - Филозофски факултет.

Укупан број гласова: **262 ЗА**

5. Покреће се поступак за реизбор **Александра Кандића**, доктора наука – филозофија, у звање НАУЧНИ САРАДНИК.

Образује се комисија за припрему извештаја у саставу:

- др Ирина Деретић, редовни професор, Универзитет у Београду - Филозофски факултет,

- др Миланко Говедарица, редовни професор Универзитет у Београду - Филозофски факултет и

- др Ива Драшкић Вићановић, редовни професор, Универзитет у Београду - Филолошки факултет.

Укупан број гласова: **262 ЗА**

6. Покреће се поступак за реизбор **Ненада Филиповића**, доктора наука – филозофија, у звање НАУЧНИ САРАДНИК.

Образује се комисија за припрему извештаја у саставу:

- др Миљана Милојевић, ванредни професор, Универзитет у Београду - Филозофски факултет,

- др Сања Срећковић, научни сарадник, Универзитет у Београду - Филозофски факултет и

- др Иван Нишавић, научни сарадник, Универзитет у Београду, Институт за филозофију и друштвену теорију.

Укупан број гласова: **262 ЗА**

7. Покреће се поступак за реизбор **Сање Срећковић**, доктора наука – филозофија, у звање НАУЧНИ САРАДНИК.

Образује се комисија за припрему извештаја у саставу:

- др Миљана Милојевић, ванредни професор, Универзитет у Београду - Филозофски факултет,

- др Андреа Бербер, научни сарадник, Универзитет у Београду - Филозофски факултет и

- др Иван Нишавић, научни сарадник, Универзитет у Београду, Институт за филозофију и друштвену теорију.

Укупан број гласова: **262 ЗА**

8. Покреће се поступак за реизбор **Кристиана Јерића**, доктора наука – историјске науке, у звање НАУЧНИ САРАДНИК.

Образује се комисија за припрему извештаја у саставу:

- др Сузана Рајић, редовни професор, Универзитет у Београду - Филозофски факултет,

- др Милош Јагодић, редовни професор Универзитет у Београду - Филозофски факултет и

- др Нино Делић, научни сарадник, Историјски институт Београд.

Укупан број гласова: **262 ЗА**

IX

Наставно-научно веће је једногласно донело следеће

О Д Л У К Е

1. Утврђује се предлог Oдлуке да се кандидат **Мирослав Радивојевић**, доктор наука – историјске науке, изабере у научно звање ВИШИ НАУЧНИ САРАДНИК.

Укупан број гласова: **138 ЗА**

2. Утврђује се предлог Oдлуке да се кандидат **Милош Панајотов**, доктор наука – филозофија, изабере у научно звање НАУЧНИ САРАДНИК.

Укупан број гласова: **262 ЗА**

3. Утврђује се предлог Oдлуке да се кандидат **Никола Стаменковић**, доктор наука – филозофија, изабере у научно звање НАУЧНИ САРАДНИК.

Укупан број гласова: **262 ЗА**

4. Утврђује се предлог Oдлуке да се кандидаткиња **Катарина Мићић**, доктор наука – психолошке науке, изабере у научно звање НАУЧНИ САРАДНИК.

Укупан број гласова: **262 ЗА**

5. Утврђује се предлог Oдлуке да се кандидат **Ненад Обрадовић**, доктор наука – историјске науке, изабере у научно звање НАУЧНИ САРАДНИК.

Укупан број гласова: **262 ЗА**

6. Утврђује се предлог Oдлуке да се кандидаткиња **Јелена Павличић Церовић**, доктор наука – филозофија, реизабере у научно звање НАУЧНИ САРАДНИК.

Укупан број гласова: **262 ЗА**

7. Утврђује се предлог Oдлуке да се кандидаткиња **Андреа Бербер**, доктор наука – филозофија, реизабере у научно звање НАУЧНИ САРАДНИК.

Укупан број гласова: **262 ЗА**

8. Утврђује се предлог Oдлуке да се кандидаткиња **Владимира Илић**, доктор наука – етнолошке-антрополошке науке, реизабере у научно звање НАУЧНИ САРАДНИК.

Укупан број гласова: **262 ЗА**

9.Утврђује се предлог Oдлуке да се кандидат **Јаков Ђорђевић**, доктор наука – историја уметности, реизабере у научно звање НАУЧНИ САРАДНИК.

Укупан број гласова: **262 ЗА**

10. Утврђује се предлог Oдлуке да се кандидаткиња **Ане Ђуричић**, доктор наука – археолошке науке, реизабере у научно звање НАУЧНИ САРАДНИК.

Укупан број гласова: **262 ЗА**

X

Наставно-научно веће је једногласно донело следећу

О Д Л У К У

1. **Милица Стјепановић Корнилова**, мастер етнолог-антрополог, изабрана је у истраживачко звање ИСТРАЖИВАЧ-САРАДНИК, на Одељењу за етнологију и антропологију.

Укупан број гласова: **266 ЗА**

XI

Наставно-научно веће је разматрало Извештај Комисије за докторске студије, од дана 17.09.2024. године и једногласно донело одлуке о прихватању предлога тема докторских дисертација и одређивању ментора и донело следеће:

О Д Л У К Е

1. За докторанда: Миодраг Павловић

Тема: ***Модел путање проблематичне употребе паметних телефона: проширење концептуализације са путањама Mорбидне радозналости и Aкадемске прокрастинације.***

Изабран ментор: доц. др Никола Петровић

Укупан број гласова: **197 ЗА**

1. За докторанткињу: Андреа Гашић

Тема: ***Самоевалуација наставника у контексту основних перспектива о***

***настави.***

Изабран ментор: проф. др Милан Станчић

Укупан број гласова: **197 ЗА**

1. За докторанткињу: Наташа Ристић

Тема: ***Душа и тело: оквир за ново разумевање тела у психичким процесима.***

Изабран ментор: проф. др Љиљана Раденовић

Укупан број гласова: **197 ЗА**

1. За докторанткињу: Ана Липиј

Тема: ***Појам менталне репрезентације у когнитивној науци:***

***компјутационизам и теорије свести вишег реда.***

Изабран ментор: проф. др Душко Прелевић

Укупан број гласова: **197 ЗА**

1. За докторанда: Андреј Кубичек

Тема: ***Антициганизам у савременој србији у првој четвртини 21. века:***

***критичка анализа дискурса расизма.***

Изабран ментор: проф. др Јово Бакић

Укупан број гласова: **197 ЗА**

1. За докторанткињу: Јелена Ђорговић

Тема: ***Ратови на територији бивше југославије у***

***италијанским новинама: анализа садржаја листова***

***коријере дела сера и република (1990-1995).***

Изабран ментор: проф. др Јово Бакић

Укупан број гласова: **197 ЗА**

1. За докторанда: Стефан Здравковић

Тема: ***Социолошки аспекти развоја предузетништва у периоду***

***консолидације капитализма у Србији.***

Изабран ментор: проф. др Душан Мојић

Укупан број гласова: **197 ЗА**

1. За докторанткињу: Теодора Гојковић

Тема: ***Православна религиозност осуђеника: истраживање у казнено-***

***поправном заводу у Сремској Митровици.***

Изабран први ментор: проф. др Милан Вукомановић

Изабран други ментор: проф. др Милана Љубичић

Укупан број гласова: **197 ЗА**

1. За докторанда: Дејан Голубовић

Тема: ***Истраживање искустава стигматизације и самоперцепција***

***пацијената психијатријског одељења у Зајечару.***

Изабран ментор: проф. др Милана Љубичић

Укупан број гласова: **197 ЗА**

1. За докторанткињу: Анђела Дукић

Тема: ***Српска архитектонска теорија и критика (1918-1941.)***

Изабран ментор: проф. др Александар Кадијевић

Укупан број гласова: **197 ЗА**

1. За докторанда: Маринко Антонијевић

Тема: ***Обрасци насељавања и друштвено-економске промене у касном неолиту***

***и раном енеолиту на простору западне Србије.***

Изабран ментор: проф. др Бобан Трипковић

Укупан број гласова: **197 ЗА**

1. За докторанткињу: Бојана Зорић

Тема: ***Значај птица у исхрани и друштвеном животу војника***

***и становника цивилних насеља Виминацијума.***

Изабран ментор: доц. др Соња Вуковић

Укупан број гласова: **197 ЗА**

1. За докторанткињу: Сара Јерковић

Тема: ***Интеграција средњег школства у краљевини југославији***

***- идеје и пракса (1929–1941.)***

Изабран ментор: проф. др Александар Животић

Укупан број гласова: **197 ЗА**

1. За докторанда: Никола Пантелић

Тема: ***Ограничење политичке слободе и деловања социјалистичке радничке***

***партије Немачке у периоду 1878–1890.***

Изабран ментор: проф. др Харис Дајч

Укупан број гласова: **197 ЗА**

1. За докторанда: Милош Марковић

Тема: ***Скопска митрополија (1897-1903.)***

Изабран ментор: проф. др Сузана Рајић

Укупан број гласова: **197 ЗА**

1. За докторанткињу: Сања Лукић

Тема: ***Стипендије америчке владе у југославији: образовна дипломатија и***

***америчко-југословенски односи у хладном рату.***

Изабран ментор: проф. др Радина Вучетић

Укупан број гласова: **197 ЗА**

1. За докторанда: Лука Јовановић

Тема: ***Српске основне школе у османском царству (1856–1912.)***

Изабран ментор: доц. др Урош Шешум

Укупан број гласова: **197 ЗА**

1. За докторанткињу: Катарина Беширевић

Тема: ***Слика сједињених америчких држава у политичком и јавном животу***

***Србије (1990-2000.)***

Изабран ментор: проф. др Радина Вучетић

Укупан број гласова: **197 ЗА**

1. За докторанда: Марко Галић

Тема: ***„Васпитани у вјери – успјешни у послу“: религијски живот и***

***предузетништво међу адвентистима у Србији.***

Изабран ментор: проф. др Лидија Радуловић

Укупан број гласова: **197 ЗА**

1. За докторанткињу: Мариа Пинал Вилануева

Тема: ***Живорад Михајловић славински и поље веровања у бившој Југославији и***

***савременој Србији (živorad mihajlović slavinski and the field of belief in ex-***

***yugoslavia and contemporary serbia)***

Изабран ментор: доц. др Младен Стајић

Укупан број гласова: **197 ЗА**

1. За докторанда: Дејан Петковић

Тема: ***Улога холистичких пракси у процесу религијске промене у источне***

***религије међу практичарима у савременој Србији: примена теорије праксе у***

***студијама конверзије.***

Изабран ментор: проф. др Данијел Синани

Укупан број гласова: **197 ЗА**

1. За докторанда: Зоран Јовановић

Тема: ***Писма Генадија Схоларија: епистолографска мрежа и теме***

Изабран ментор: доц. др Дејан Џелебџић

Укупан број гласова: **197 ЗА**

1. За докторанда: Михајло Морача

Тема: ***Почеци библијске филологије код православних срба: превођење светог***

***писма у XIX столећу мимо и наспрам Вука и Даничића.***

Изабран ментор: проф. др Ненад Ристовић

Укупан број гласова: **197 ЗА**

XII

Наставно-научно веће је једногласно донело следеће

О Д Л У К Е

1. У Комисију за оцену научне заснованости теме докторске дисертације: ЗАПАДНИ МОДЕЛИ ВЛАДАРСКЕ РЕПРЕЗЕНТАЦИЈЕ У СРПСКИМ СРЕДЊОВЈЕКОВНИМ ЗЕМЉАМА, докторанда **Дејана Дошлића**, изабрани су:

- проф. др Ђорђе Бубало,

- проф. др Небојша Порчић и

- др Невен Исаиловић, виши научни сарадник Историјског института у Београду.

Укупан број гласова: **197 ЗА**

2. У Комисију за оцену научне заснованости теме докторске дисертације: КАТЕГОРИЈЕ И ПОТПУНОСТ, докторанда **Бориса Вуловића**, изабрани су:

- доц. др Александра Зорић,

- доц. др Јована Костић и

- др Филип Јевтић, виши научни сарадник Математичког института САНУ.

Укупан број гласова: **197 ЗА**

XIII

Наставно-научно веће је једногласно донело следеће

О Д Л У К Е

1. Докторанткињи **Ани Иванов** одобрава се израда докторске дисертације са темом: ЕМОЦИОНАЛНА ИНТЕЛИГЕНЦИЈА И УСПЕШНОСТ У ПРОДАЈИ: АНАЛИЗА ВИШЕСТРУКИХ ЦРТА ПРИМЕНОМ ВИШЕСТРУКИХ МЕТОДА (EMOTIONAL INTELLIGENCE AND SALES PERFORMANCE: MULTI-TRAIT MULTI-METHOD ANALYSIS).

Укупан број гласова: **197 ЗА**

2. Докторанткињи **Јелени Вујичић** одобрава се израда докторске дисертације са темом: НАМЕРНА ДИСТОРЗИЈА ОДГОВОРА НА ТЕСТОВИМА ЛИЧНОСТИ – ПРОБЛЕМ, ТРЕНУТНА РЕШЕЊА И ДОМЕТИ НОВИХ ТЕХНИКА.

Укупан број гласова: **197 ЗА**

3. Докторанткињи **Катарини Ђурђевић** одобрава се израда докторске дисертације са темом: ПОЈАМ ЕРОСА У ПЛОТИНОВОЈ ФИЛОЗОФИЈИ.

Укупан број гласова: **197 ЗА**

4. Докторанткињи **Марији Лакић** одобрава се израда докторске дисертације са темом: ЗОГРАФСКО СЛИКАРСТВО АЛЕКСИЈА ЛАЗОВИЋА (1774–1837).

Укупан број гласова: **197 ЗА**

5. Докторанткињи **Маји Петровић** одобрава се израда докторске дисертације са темом: “ИЗМЕЊЕНО ОКРУЖЕЊЕ“ У УМЕТНОСТИ ЈУГОСЛОВЕНСКОГ И ПОСТЈУГОСЛОВЕНСКОГ ПРОСТОРА (1968-2006).

Укупан број гласова: **197 ЗА**

6. Докторанду **Огњену Тутићу** одобрава се израда докторске дисертације са темом: ПОД КАТОЛИКОНА МАНАСТИРА СВЕТИХ АРХАНЂЕЛА КОД ПРИЗРЕНА И ЊЕГОВО МЕСТО У ВИЗУЕЛНОЈ КУЛТУРИ СРЕДЊЕГ ВЕКА.

Укупан број гласова: **197 ЗА**

7. Докторанткињи **Љубици Вујовић** одобрава се израда докторске дисертације са темом: СЛИКЕ ПРИРОДЕ У СРПСКОЈ ВИЗУЕЛНОЈ КУЛТУРИ (1895 – 1941).

Укупан број гласова: **197 ЗА**

8. Докторанду **Сави Ђурђевићу** одобрава се израда докторске дисертације са темом: ИСЕЉАВАЊЕ ИЗ ЈУГОСЛАВИЈЕ У ТУРСКУ: МИГРАЦИЈА, ИНТЕГРАЦИЈА И ИДЕНТИТЕТ (1950-1992).

Укупан број гласова: **197 ЗА**

9. Докторанду **Михаилу Петровићу** одобрава се израда докторске дисертације са темом: ГЛАВНА КОНТРОЛА КНЕЖЕВИНЕ/КРАЉЕВИНЕ СРБИЈЕ (1858-1892).

Укупан број гласова: **197 ЗА**

10. Докторанду **Павлу Антонијевићу** одобрава се израда докторске дисертације са темом: ПОЈАМ АНАРХИЗМА У ПОЛИТИЧКОМ, АКАДЕМСКОМ И КУЛТУРНОМ ЖИВОТУ СОЦИЈАЛИСТИЧКЕ ЈУГОСЛАВИЈЕ: ИЗМЕЂУ МЕЂУНАРОДНИХ ТРАДИЦИЈА И ДОМАЋИХ УПОТРЕБНИХ ПРАКСИ.

Укупан број гласова: **197 ЗА**

11. Докторанткињи **Ђурђини Исић** одобрава се израда докторске дисертације са темом: ДРУШТВЕНО-ПОЛИТИЧКА И КУЛТУРНО-УМЕТНИЧКА АКТИВНОСТ БРАНИСЛАВА НУШИЋА У ЈУГОСЛОВЕНСКОЈ ДРЖАВИ (1918‒1938).

Укупан број гласова: **197 ЗА**

12. Докторанткињи **Кринки Баковић** одобрава се израда докторске дисертације са темом: «ВЕШТАЦ 3 – ДИВЉЕ ХАЈКЕ“: АНТРОПОЛОШКА АНАЛИЗА ИСКУСТАВА ИГРАЧА ВИДЕО-ИГАРА У РЕПУБЛИЦИ СРБИЈИ.

Укупан број гласова: **197 ЗА**

XIV

Наставно-научно веће је једногласно донело следеће

О Д Л У К Е

1. У Комисију за оцену докторске дисертације: ЕФЕКАТ ДИМЕНЗИОНАЛНОСТИ И НАЧИНА ПРИКАЗИВАЊА ОБЈЕКАТА НА ОПАЖАЊЕ СВЕТЛИНЕ, коју је поднео докторанд **Предраг Недимовић**, изабрани су:

- проф. др Душица Филиповић Ђурђевић,

- проф. др Оливер Тошковић и

- др Јасна Мартиновић, ванредна професорка Универзитета у Единбургу.

Укупан број гласова: **197 ЗА**

2. У Комисију за оцену докторске дисертације: ПРОТЕКТИВНИ И ФАКТОРИ РИЗИКА ЗА ИНДИВИДУАЛНО И РЕЛАЦИОНО ФУНКЦИОНИСАЊЕ РОДИТЕЉА У РАЗЛИЧИТИМ ФАЗАМА ДИЈАГНОСТИФИКОВАЊА ПОРЕМЕЋАЈА ИЗ СПЕКТРА АУТИЗМА КОД ДЕЦЕ, коју је поднела докторанткиња **Маша Марисављевић**, изабрани су:

- проф. др Тамара Кликовац,

- доц. др Оља Јовановић Милановић и

- др Мина Шољага, доценткиња Факултета за медије и комуникацију Универзитета Сингидунум.

Укупан број гласова: **197 ЗА**

3. У Комисију за оцену докторске дисертације: НАДОЛАЗЕЋЕ ОДРАСЛО ДОБА У СРБИЈИ: УЛОГА ИДЕНТИТЕТА, АУТОНОМИЈЕ И ЛОКУСА КОНТРОЛЕ, коју је поднео докторанд **Антонио Јојић**, изабрани су:

- проф. др Ивна Степановић Илић,

- доц. др Никола Петровић и

- др Ирена Стојковић, редовна професорка факултета за специјалну едукацију и рехабилитацију Универзитета у Београду.

Укупан број гласова: **197 ЗА**

4. У Комисију за оцену докторске дисертације: УЛОГА ТОКСИЧНОГ РОДИТЕЉСТВА И РАНИХ МАЛАДАПТИВНИХ СХЕМА У ФОРМИРАЊУ ДОЖИВЉАЈА НЕЗАДОВОЉСТВА ТИЈЕЛОМ МЛАДИХ, коју је поднео докторанд **Лука Боровић**, изабрани су:

- проф. др Ксенија Крстић,

- доц. др Ивана Перуничић Младеновић и

- др Ирена Станић, ванредна професорка Филозофског факултета Пале Универзитета у Источном Сарајеву.

Укупан број гласова: **197 ЗА**

5. У Комисију за оцену докторске дисертације: НАМЕРНА ДИСТОРЗИЈА ОДГОВОРА НА ТЕСТОВИМА ЛИЧНОСТИ – ПРОБЛЕМ, ТРЕНУТНА РЕШЕЊА И ДОМЕТИ НОВИХ ТЕХНИКA, коју је поднео докторанткиња **Јелена Вујичић**, изабрани су:

- проф. др Горан Кнежевић,

- проф. др Данка Пурић и

- др Јелена Сладојевић Матић, ванредна професорка Факултета за медије и комуникацију Универзитета Сингидунум у Београду.

Укупан број гласова: **197 ЗА**

XV

Наставно-научно веће је једногласно донело следећу

О Д Л У К У

1. У Комисију за оцену и одбрану докторске дисертације: ЛЕКСИКА СРПСКОСЛОВЕНСКОГ ПРЕВОДА СИНТАГМЕ МАТИЈЕ ВЛАСТАРА. ТЕРМИНИ СРОДСТВА И ДРУШТВЕНОГ УСТРОЈСТВА, коју је поднела докторанткиња **Виолета Гавриловић**, изабрани су:

- проф. др Александар Лома,

- проф. др Орсат Лигорио,

- проф. др Драгана Димитријевић,

- доц. др Ил Акад и

- др Виктор Савић, ванредни професор Филолошког факултета Универзитета у Београду.

Укупан број гласова: **197 ЗА**

XVI

Наставно-научно веће је једногласно донело следеће

О Д Л У К Е

1. Прихвата се Извештај комисије о докторској дисертацији: КО-КОНСТРУИСАЊЕ ИДЕНТИТЕТА У АДОЛЕСЦЕНЦИЈИ КРОЗ ПРОЦЕС КОЛАБОРАТИВНЕ НАРАТИВИЗАЦИЈЕ, докторанткиње **Сање Грбић** и одобрава усмена одбрана.

Универзитет је дао сагласност на предлог теме 19.03.2019. године.

Објављен рад:Adolescent identity at school : student self-positioning in narratives concerning their everyday school experience, Journal od Constructivist Psychology, Vol. 35, 2022, стр. 295-317.

Укупан број гласова: **197 ЗА**

2. Прихвата се Извештај комисије о докторској дисертацији: ОТКУПИ УМЕТНИЧКИХ ДЕЛА САВРЕМЕНЕ УМЕТНОСТИ У СРБИЈИ (1960-1992): МУЗЕАЛИЗАЦИЈА ИДЕЈЕ МОДЕРНОСТИ, докторанда **Димитрија Тадића** и одобрава усмена одбрана.

Универзитет је дао сагласност на предлог теме 30.11.2021. године.

Објављен рад:Homo europaeus и глобална места Европе, Деск Креативна Европа, Министартво културе и информисања Републике Србије, 2021, стр.17-33.

Укупан број гласова: **197 ЗА**

3. Прихвата се Извештај комисије о докторској дисертацији: КАЛАМ КОСМОЛОШКИ АРГУМЕНТ И (А)ТЕИЗАМ У ПОЛЕМИЦИ ИЗМЕЂУ ВИЛИЈАМА Л. КРЕЈГА И КВЕНТИНА СМИТА, докторанда **Раденка Гурдељевића** и одобрава усмена одбрана.

Универзитет је дао сагласност на предлог теме 27.04.2021. године.

Објављен рад:Слобода, интелект и воља у теорији деловања Томе Аквинског, Филозофске студије 36 (37), 2021, стр. 115-132.

Укупан број гласова: **197 ЗА**

4. Прихвата се Извештај комисије о докторској дисертацији: ОСВАЈАЊЕ ОТКРИЋА. УЛОГА АУТОРИТЕТА ДРАГОСЛАВА СРЕЈОВИЋА У ПРОИЗВОДЊИ ЗНАЊА О ЛОКАЛИТЕТУ И КУЛТУРИ ЛЕПЕНСКИ ВИР, докторанткиње **Наталије Ћосић** и одобрава усмена одбрана.

Универзитет је дао сагласност на предлог теме 10.05.2016. године.

Објављен рад:Перспектива материјалности у археолошком наслеђу, Етноантрополошки проблеми 16, бр. 3 (2021), стр. 633-658.

Укупан број гласова: **197 ЗА**

5. Прихвата се Извештај комисије о докторској дисертацији: ПРОМЕНЕ У НАЧИНИМА ЕКСПЛОАТАЦИЈЕ ЖИВОТИЊА ТОКОМ КАСНОАНТИЧКОГ ПЕРИОДА НА ПРОСТОРУ ЈУГОИСТОЧНЕ ЕВРОПЕ: СТУДИЈА СЛУЧАЈА ЛОКАЛИТЕТА ГАМЗИГРАД – FELIX ROMULIANA, докторанда **Младена Младеновића** и одобрава усмена одбрана.

Универзитет је дао сагласност на предлог теме 24.01.2024. године.

Објављен рад:Animal management in the fortified palace Felix Romuliana – Gamzigrad (Serbia) throughout the Late Antique and the Early Byzantine periods, Journal of Archaeological Science: Reports 49, 2023.

Укупан број гласова: **197 ЗА**

6. Прихвата се Извештај комисије о докторској дисертацији: СПОЉАШЊА ПРИПРАТА МАНАСТИРА ГРАЧАНИЦЕ, докторанткиње **Александре Столић** и одобрава усмена одбрана.

Универзитет је дао сагласност на предлог теме 28.11.2023. године.

Објављен рад:Иконографија развијене сцене Крштења са старијег слоја живописа из око 1530. године у спољашњој припрати манастира Грачанице, Зборник радова Филозофског факултета Универзитета у Приштини LIII/2, 2023, стр. 341–350.

Укупан број гласова: **197 ЗА**

XVII

Наставно-научно веће је једногласно донело следеће

О Д Л У К Е

1. У Комисију за одбрану докторске дисертације: ОТКУПИ УМЕТНИЧКИХ ДЕЛА САВРЕМЕНЕ УМЕТНОСТИ У СРБИЈИ (1960-1992): МУЗЕАЛИЗАЦИЈА ИДЕЈЕ МОДЕРНОСТИ, коју је поднео докторанд **Димитрије Тадић,** изабрани су:

- проф. др Милан Попадић,

- проф. др Симона Чупић,

- др Олга Манојловић Пинтар, виша научна сарадница Института за новију историју Србије.

Укупан број гласова: **197 ЗА**

2. У Комисију за одбрану докторске дисертације: КАЛАМ КОСМОЛОШКИ АРГУМЕНТ И (А)ТЕИЗАМ У ПОЛЕМИЦИ ИЗМЕЂУ ВИЛИЈАМА Л. КРЕЈГА И КВЕНТИНА СМИТА, коју је поднео докторанд **Раденко Гурдељевић,** изабрани су:

- доц. др Александар Добријевић,

- доц. др Стефан Мићић,

- др Александар Ђаковац, ванредни професор Православног богословског факултета Универзитета у Београду и

- др Неџиб Прашевић, ванредни професор Филозофског факултета Универзитета у Приштини са привременим седиштем у Косовској Митровици.

Укупан број гласова: **197 ЗА**

3. У Комисију за одбрану докторске дисертације: ПРОМЕНЕ У НАЧИНИМА ЕКСПЛОАТАЦИЈЕ ЖИВОТИЊА ТОКОМ КАСНОАНТИЧКОГ ПЕРИОДА НА ПРОСТОРУ ЈУГОИСТОЧНЕ ЕВРОПЕ: СТУДИЈА СЛУЧАЈА ЛОКАЛИТЕТА ГАМЗИГРАД – FELIX ROMULIANA, коју је поднео докторанд **Младен Младеновић,** изабрани су:

- проф. др Весна Димитријевић,

- проф. др Перица Шпехар,

- др Стефан Поп- Лазић, научни сарадник Археолошког института у Београду и

- др Немања Марковић, виши научни сарадник Археолошког института у Београду.

Укупан број гласова: **197 ЗА**

4. У Комисију за одбрану докторске дисертације: СПОЉАШЊА ПРИПРАТА МАНАСТИРА ГРАЧАНИЦЕ, коју је поднео докторанткиња **Александра Столић,** изабрани су:

- проф. др Миодраг Марковић,

- доц. др Драгана Павловић и

- др Бранка Гугољ, ванредна професорка на Факултету уметности, Звечан – Косовска Митровица, Универзитет у Приштини са привременим седиштем у Косовској Митровици.

Укупан број гласова: **197 ЗА**

XVIII

Наставно-научно веће је једногласно донело следећу

О Д Л У К У

Усваја се Предлог Декана 1805/1 од 25.10.2024. године, да се за председника Етичке комисије изабере **проф. др Тамара Џамоња Игњатовић**, за мандатни период од 04.07.2024. до 04.07.2028. године.

Укупан број гласова: **197 ЗА**

XIX

Наставно-научно веће је једногласно донело следеће

О Д Л У К Е

1. Усваја се Одлука Одељења за историју уметности, да се за члана Статутарне комисије, изабере **проф. др Владимир Симић**, за мандатни период од 01.10.2024. до 30.09.2027. године.

Укупан број гласова: **197 ЗА**

2. Усваја се Одлука Кабинета за стране језике, да се за члана Комисије за наставну,научну и техничку документацију, изабере **Бојана Видовић**, за мандатни период од 01.10.2024. до 30.09.2027. године.

Укупан број гласова: **197 ЗА**

3.Усваја се Одлука Кабинета за стране језике, да се за члана Комисије за информатику, изабере **Тара Пешић**, за мандатни период од 01.10.2024. до 30.09.2027. године.

Укупан број гласова: **197 ЗА**

4. Усваја се Одлука Одељења за археологију, да се за члана Комисије за научноистраживачки рад, изабере **доц. др Зорица Кузмановић**, за мандатни период од 01.10.2024. до 30.09.2027. године.

Укупан број гласова: **197 ЗА**

XX

Наставно-научно веће је једногласно донело следећу

О Д Л У К У

1. За заменика члана **Етичке комисије**, уместо проф. др Владимира Симића, именује се **проф. др Ана Костић Ђекић**.

Мандат проф. др Ане Костић Ђекић траје до 04.07.2028. године, у складу са Одлуком бр.1288/1 –XVIII/12 од дана 04.07.2024. године.

Укупан број гласова: **197 ЗА**

XXI

Наставно-научно веће је једногласно донело следећу

О Д Л У К У

1. Усваја се Предлог Одељења за педагогију и андрагогију да се за члана **Комисије за оцену етичности истраживања**, уместо др проф. др Кристинке Овесни, изабере доц. др Маја Максимовић.

Укупан број гласова: **197 ЗА**

XXII

Наставно-научно веће је једногласно донело следећу

О Д Л У К У

1. Даје се сагласност на избор **проф. др Вање Ковић**, за управницу Лабораторије за неурокогницију и примењену когницију, за мандатни период од 01.10.2024. до 30.09.2027. године, извршен на седници Лабораторије за неурокогницију и примењену когницију, одржаној дана 17.10.2024. године.

Укупан број гласова: **197 ЗА**

XXIII

Наставно-научно веће је једногласно донело следеће

О Д Л У К Е

1. Одобрава се **др Виолети Орловић Ловрен**, редовној професорки на Одељењу за педагогију и андрагогију, да се радно ангажује до 1/3 пуног радног времена, за извођење наставе на Универзитету у Београду – Архитектонском факултету, на предметима: *Дискурси истраживања – Животна средина као простор интеракције и учења,* 4 ЕСПБ, са укупним фондом од 5 часова предавања, који се изводи у пролећном семестру (обавезни предмет) и *Дискурси истраживања – Изборни семинар: Животна средина као простор интеракције и учења*, 6 ЕСПБ, са укупним фондом од 2 часа наставе, 15 недеља, у пролећном семестру, (изборни предмет), на докторским академским студијама у школској 2024/25. години.

Укупно оптерећење проф. др Виолете Орловић Ловрен на Универзитету у Београду – Филозофском факултету износи 9,14 часова недељно.

Укупан број гласова: **197 ЗА**

2. Одобрава се **др Василију Гвозденовићу**, редовном професору на Одељењу за психологију, да се радно ангажује до 1/3 пуног радног времена, за извођење наставе на Универзитету у Београду – Архитектонском факултету, на предметима: *Дискурси истраживања* – *Просторна когниција* (4 ЕСПБ, обавезни, укупни фонд наставе 5 часова у пролећном семестру) и *Дискурси истраживања – изборни семинар: Просторна когниција* (6 ЕСПБ, изборни, 1 час, пролећни семестар), на докторским академским студијама Архитектура и урбанизам, у школској 2024/25. години.

Оптерећење проф. др Василија Гвозденовића на Филозофском факултету износи: 6,12.

Укупан број гласова: **197 ЗА**

3. Одобрава се **др Мини Петровић**, редовној професорки на Одељењу за социологију, да се радно ангажује до 1/3 пуног радног времена, за извођење дела наставе на Универзитету у Београду – Архитектонском факултету, на студијском програму докторских академских студија – Архитектура и урбанизам, на предметима: *Посебни проблеми истраживања – Социолошки приступ простору, урбаном планирању и развоју градова* (обавезни предмет, 5 часова предавања, пролећни семестар) и на предмету: *Посебни проблеми истраживања – Изборни семинар Социолошки приступ простору, урбаном планирању и развоју градова* (2 часа наставе у пролећном семестру), у школској 2024/25. години.

Укупан број гласова: **197 ЗА**

4. Одобрава се **др Радини Вучетић**, редовној професорки на Одељењу за историју, да се радно ангажује до 1/3 пуног радног времена, за извођење наставе на Универзитету у Београду – Архитектонском факултету, на студијском програму докторских академских студија Архитектура и урбанизам, на предмету: *Дискурси истраживања* – *Југословенски културни простор* (4 ЕСПБ, обавезни, укупни фонд наставе 5 часова у пролећном семестру) и *Дискурси истраживања – изборни семинар: Југословенски културни простор* (6 ЕСПБ, изборни, 2 часа, пролећни семестар), у школској 2024/25. години.

Укупан број гласова: **197 ЗА**

5. Одобрава се **др Јовани Николић**, научној сарадници на Одељењу за историју уметности, да се радно ангажује до 1/3 пуног радног времена, за извођење наставе на Академији класичног сликарства Универзитета „МБ“ у Београду, ради извођења наставе на предмету: *Историја уметности*, на основним студијама (30% ангажовања), у школској 2024/2025. години.

Укупан број гласова: **197 ЗА**

6. Одобрава се **др Горану Кнежевићу**, редовном професору на Одељењу за психологију, да се радно ангажује до 1/3 пуног радног времена, за извођење наставе на Универзитету у Београду – Факултету за специјалну едукацију и рехабилитацију, за обавезне предмете: *Психолошке основе поремећаја понашања, Психологија криминала* (по 2 часа недељно, јесењи и пролећни семестар), изборни курс *Психопатологија зависности* (2 часа недељно, пролећни семестар) и *Истраживања у психологији криминала и поремећаја понашања* (5 часова на докторским академским студијама, јесењи семестар), у школској 2024/25. години.

Оптерећење проф. др Горана Кнежевића на Филозофском факултету износи: 6,48.

Укупан број гласова: **197 ЗА**

7. Одобрава се **др Каји Дамњановић**, ванредној професорки на Одељењу за психологију, да се радно ангажује до 1/3 пуног радног времена, за извођење наставе на Универзитету у Београду – Факултету политичких наука, на предметима: *Увод у психологију* (5 ЕСПБ, 3+1, обавезни курс, летњи семестар*)* на ОАС *Социјалне политике и социјалног рада*, у школској 2024/25. години.

Оптерећење проф. др Каје Дамњановић на Филозофском факултету износи 4,55.

Укупан број гласова: **197 ЗА**

8. Одобрава се **др Саши Дубљанину**, доценту на Одељењу за педагогију и андрагогију, да се радно ангажује до 1/3 пуног радног времена, за извођење наставе на Академији струковних студија у Шапцу, Одсеку за васпитаче и медицинске сестре васпитаче, из уже научне области Дидактика са методиком, на наставним предметима*: Методологија истраживачког рада* (3 часа предавања и 2 часа вежби, зимски семестар) и *Предмет мастер рада* (зимски семестар), у школској 2024/25. години.

Оптерећење доц. др Саше Дубљанина на Филозофском факултету износи: 7,39.

Укупан број гласова: **197 ЗА**

9. Одобрава се **др Владимиру Вулетићу**, редовном професору на Одељењу за социологију, да се радно ангажује до 1/3 пуног радног времена, за извођење наставе на Филозофском факултету Пале Универзитета у Источном Сарајеву, на предметима: *Увод у социологију* (Студијски програм за социологију), *Савремено друштво* (Студијски програм за социологију), *Социологија политике* (Студијски програм за социологију), *Општа социологија 2* (Студијски програм за социологију), *Основи социологије* (Студијски програм за политикологију и међународне односе), изборни курс *Глобализација савременог друштва* (студијски програм за социологију – мастер) у јесењем семестру и на предметима: *Социолошке теорије* (Студијски програм за социологију), *Социологија професије* (Студијски програм за социологију), *Основе социологије* (Студијски програм за новинарство и односе са јавношћу), *Социологија рада* (Студијски програм за социологију) и изборни курс *Социологија политичких теорија* (Студијски програм за социологију) у летњем семестру, у школској 2024/25. години.

Укупан број гласова: **197 ЗА**

10. Одобрава се **др Душану Мојићу**, редовном професору на Одељењу за социологију, да се радно ангажује до 1/3 пуног радног времена, за извођење наставе на Универзитету у Београду – Економском факултету, на мастер академским студијама из предмета *Међународни стратегијски менаџмент* у јесењем семестру школске 2024/25. године.

Укупан број гласова: **197 ЗА**

11. Одобрава се **др Стефану Јанковићу**, доценту на Одељењу за социологију, да се радно ангажује до 1/3 пуног радног времена, за извођење наставе на Универзитету у Београду – Архитектонском факултету, на студијском програму мастер и интегрисаних академских студија на предметима: *Архитектура и друштво* (прва година, други семестар, са укупним фондом од 2 часа предавања, студијски програм мастер академских студија Архитектура);

*Архитектура и друштво* (четврта година, осми семестар, са укупним фондом од 2 часа предавања, студијски програм интегрисаних академских студија Архитектура), у школској 2024/25. години.

Укупан број гласова: **197 ЗА**

XXIV

Наставно-научно веће је једногласно донело следеће

О Д Л У К Е

1. Одобрава се **др Марији Брујић**, ванредној професорки и вишој научној сарадници на Одељењу за етнологију и антропологију, за ***плаћено одсуство*** ради учешћа на међународној конференцији *Medical and Health Humanities: Global Perspectives* која ће се одржати у Дохи у периоду од 7. до 8. фебруара 2025. године. Такође, Одељење даје сагласност за ***пријављивање на конкурс*** код Министарства науке, технолошког развоја и иновација РС под категоријом „Суфинансирање учешћа истраживача на научним скуповима”.

Укупан број гласова: **197 ЗА**

2. Одобрава се **др Невени Милановић Минић**, доценткињи на Одељењу за етнологију и антропологију, да објави монографију под називом “***Пијане приче. Антрополошка анализа о пијењу и опијању****“,* као и да конкурише кодМинистарства науке, технолошког развоја и иновација за суфинансирање монографије.

Укупан број гласова: **197 ЗА**

3. Одобрава се **др Љиљани Лазаревић Валерјев**, научној саветници на Одељењу за психологију, да одржи део наставе на Cognitive science катедри на Филозофском факултету Свеучилишта у Ријеци у својству гостујућег професора.

Укупан број гласова: **197 ЗА**

4. Одобрава се **Одељењу за класичне науке**, да поводом прославе 150 година Класичних наука организује научни скуп „Classical Studies: Traditions, Status, Prospects“, 27-31. маја 2025. године, на Филозофском факултету у Београду, као и да конкурише за финансијску подршку по основу Јавног позива Министарства науке, технолошког развоја и иновација за учешће у средствима Министарства у 2025. години.

Укупан број гласова: **197 ЗА**

5. Одобрава се **Одељењу за етнологију и антропологију**, да организује национални научни скуп 2025. године "Друштвени живот моде у Србији од 19. века до данас", као и да конкурише за финансијску подршку код Министарства науке, технолошког развоја и иновација.

Организациони одбор скупа чине проф. др Данијела Велимировић, проф. др Гордана Горуновић, доц. др Јелена Ћуковић, др Ања Златовић, научни сарадница, Саша Ивковић, МА етнологије и антропологије.

Укупан број гласова: **197 ЗА**

XXV

Наставно-научно веће је једногласно донело следећу

О Д Л У К У

1. Прихвата се извештај Комисије о обављеној размени студената, од 17.10.2024. године и **Душану Лазићу**, студенту мастер студија психологије (модул – клиничка психологија), признају испити у укупној вредности од 7 ЕСПБ положени на Католичком универзитету у Лувену (Белгија) (*Universite catholique de Louvain*), током ERASMUS+ програма размене студената на Мастер програму клиничка психологија, у школској 2023/24. години.

Извештај Комисије у саставу: доц. др Стефан Мићић, продекан за наставу, проф. др Саша Недељковић, ЕСПБ координатор Филозофског факултета и проф. др Ана Алтарас Димитријевић, ЕСПБ координатор Одељења за психологију, од 17.10.2024. године, чини саставни део овог записника.

Укупан број гласова: **197 ЗА**

XXVI

ТАЧКА РАЗНО

За реч се јавио проф. др Миланко Говедарица који је истакао да на Одељењу за филозофију постоје неки неспоразуми, али да то не би требало да буде разлог за неизјашњавање о кандидатима за управнике Одељења. На прошлој седници Наставно-научног већа, проф. др Ненаду Цекићу потврђен је в.д. статус, који је у претходна два мандата обављао дужност управника, те да се он налази у седмој години вршења ове функције, и сматра да није добро имати нешто што може личити на доживотну функцију, иако проф. др Цекићу жели добро здравље. Разлог истицања овога је што Наставно-научно веће потврђује избор управника, али очигледно потврђује и избор в.д. статуса управника, те би било крајње чудно и неприхватљиво да се у следећем семестру одлучује о предлогу о избору истог човека за наведену позицију, те моли Наставно-научно веће и декана да се сви позабаве овим питањем.

Председник већа се захвалио на обраћању и изјавио да се ситуација на Одељењу за филозофију полако разрешава, те да се назире проналажење решења и нада се да ће ускоро Одељење имати новог управника.

Седница Већа је завршена у 14.30 часова.

ЗАПИСНИЧАРKA ПРЕДСЕДНИК ВЕЋА

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Зора Јовановић проф. др Данијел Синани